Sittèmmiru 2013

Sicilia e cuntinenti
30 di sittèmmiru
Sampieri: Nti nu sbarcu di nu varcuni, circa 150 migranti si jittaru a mari pi sarbàrisi, ma 13 di iddi mureru anniati ntâ natata davanzi la spiaggia.

16 di sittèmmiru
Isula dû Gigliu: doppu cchiossai di n'annu di lu naufragiu dâ Costa Concordia, accuminzaru li upirazzioni cumplessi pi sùsiri la navi di 115000 tunnillati â dritta.

14 di sittèmmiru
Sarausa: Tra Sicilia e Calabbria li sbarchi li extracumunitari, spissu n pruvinenza dâ Siria cuntinuanu cu na friquenza quasi rigulari. Nti l'ùrtimi 24 uri sbarcaru circa 500 pirsuni (Funti: La Ripùbbrica)

Munnu
25 di sittèmmiru
Gwadar (Pakistan): n sèquitu a nu tirrimotu di magnitùdini 7,8 dâ Scala Richter, nascìu n'ìsula di 10 metri di autizza ô làricu dâ costa dâ citati pakistanisa.

13 di sittèmmiru
Ginevra: Lu sicritariu miricanu John Kerry e lu ministru russu di l'affari forasteri Serghei Lavrov si ncuntraru pi dscùrriri dâ quistioni di l'armi chìmichi dâ Siria. L'evintualitati di na guerra si alluntana armeno pi na pocu di tempu.

5 di sittèmmiru
San Pietruburgu: Accuminza di vertici dû G20. Puru siddu lu tema è ufficiarmenti la fiscalità ntirnazziunali, l'attinzioni si focalizza supra li paroli ca Obama e Putin si scancianu rispettu a nu pussibbili ntirventu militari n Siria.